Iranul a încălcat acordul nuclear cu SUA: a reluat îmbogăţirea uraniului cu o puritate de 20%. Reacția lui Netanyahu.
Iranul a încălcat acordul nuclear cu SUA. Aceştia au reluat îmbogăţirea uraniului cu o puritate de 20%. Uraniul îmbogățit poate fi folosit pentru a produce bombe nucleare. Premierul Israelului i-a învinuit că vor să îşi dezvolte programul nuclear. Iranul a adoptat legea în urma asasinării omului de ştiinţă Mohsen Fakhrizadeh.
Iranul a reluat îmbogățirea uraniului cu o puritate de 20%, în cea mai semnificativă încălcare a acordului nuclear din 2015 cu puterile mondiale, relatează BBC.Purtătorul de cuvânt al guvernului, Ali Rabiei, a declarat pentru agenția de știri Mehr că procesul a început la uzina subterană Fordo.Uraniul îmbogățit poate fi folosit pentru a produce combustibil pentru reactoare, dar și bombe nucleare. Uraniul pentru arme are o puritate de 90%.Iranul a suspendat o serie de angajamente de când SUA au abandonat acordul nuclear și au restabilit sancțiunile.Nu a existat nici o confirmare din partea Agenției Internaționale pentru Energie Atomică (AIEA) cu privire la ultimul anunț. Dar, oficialii care supraveghează evoluția situației au spus vineri că au fost informați de Iran că intenționează să înceapă procedurile de îmbogățire a Uraniului cu 20%.Benjamin Netanyahu: "Israelul nu vă permite Iranului să fabrice arme nucleare"Premierul Israelului, Benjamin Netanyahu, a anunţat că decizia Iranului poate fi văzută doar ca o intenţie de a dezvolta programul nuclear. "Israelul nu vă permite Iranului să fabrice arme nucleare", a adăugat el.Parlamentul iranian a adoptat legea în urma asasinării lui Mohsen Fakhrizadeh. El era principalul om de ştiinţă nucleară din ţară. Pentru uciderea lui, iranieniI au dat vina pe Israel.